Document ID: 32000R0697

Κανονισμός (ΕΚ) αριθ. 697/2000 της Επιτροπής
της 31ης Μαρτίου 2000
σχετικά με την αύξηση και το άνοιγμα δασμολογικών ποσοστώσεων για την εισαγωγή στην Ευρωπαϊκή Κοινότητα ορισμένων μεταποιημένων γεωργικών προϊόντων καταγωγής Ελβετίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2491/98 της Επιτροπής(2), και ιδίως το άρθρο 7 παράγραφος 2,
την απόφαση 2000/239/ΕΚ του Συμβουλίου, της 13ης Μαρτίου 2000, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας, αφετέρου, η οποία αφορά το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας(3) και ιδίως το άρθρο 2,
Εκτιμώντας τα ακόλουθα:
(1) Είναι σκόπιμο να ανοιχθούν, εντός του 2000, οι ετήσιες ποσοστώσεις που προβλέπονται στο σημείο ΙΙΙ παράγραφοι 1 και 3 της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Ελβετικής Συνομοσπονδίας, αφετέρου, η οποία αφορά το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας. Δεδομένου ότι η ετήσια ποσόστωση που προβλέπεται για τα αναψυκτικά ποτά θα ανοιχθεί από 1ης Απριλίου 2000 μόνο, θα πρέπει να μειωθεί κατά την ποσότητα που αντιστοιχεί στη διανυθείσα περίοδο.
(2) Ο κανονισμός (ΕΚ) αριθ. 215/2000 του Συμβουλίου, της 24ης Ιανουαρίου 2000, για ανανέωση για το έτος 2000 των μέτρων που προβλέπονται στον κανονισμό (ΕΚ) αριθ. 1416/95 για ορισμένες παραχωρήσεις υπό μορφή κοινοτικών δασμολογικών ποσοστώσεων για το 1995 σχετικά με ορισμένα μεταποιημένα γεωργικά προϊόντα(4) έχει ήδη ανοίξει, κατά τρόπο αυτόνομο, ένα μέρος του όγκου των ποσοστώσεων που αναφέρονται στη συμφωνία. Ως εκ τούτου, είναι σκόπιμο να αυξηθεί ο όγκος των εν λόγω ποσοστώσεων βάσει της συμφωνίας που έχει συναφθεί με την Ελβετία.
(3) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα(5), όπως τροποποιήθηκε τελευταία από τον κανονισμό (ΕΚ) αριθ. 1662/1999(6) κωδικοποίησε τις διατάξεις διαχείρισης των δασμολογικών ποσοστώσεων που πρόκειται να χρησιμοποιηθούν σύμφωνα με τη χρονολογική σειρά των ημερομηνιών παραλαβής των διασαφήσεων για θέση σε ελεύθερη κυκλοφορία.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων ζητημάτων σχετικά με τις συναλλαγές μεταποιημένων γεωργικών προϊόντων που δεν υπάγονται στο παράρτημα Ι,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου έως τις 31 Δεκεμβρίου 2000, οι ποσοστώσεις που έχουν ανοιχθεί από τον κανονισμό (ΕΚ) αριθ. 215/2000, αυξάνονται κατά τις ποσότητες που ορίζονται στο παράρτημα Ι του παρόντος κανονισμού.
2. Από την 1η Απριλίου 2000 έως τις 31 Δεκεμβρίου 2000, ανοίγεται, ατελώς, δασμολογική ποσόστωση για τις κλάσεις εμπορευμάτων καταγωγής Ελβετίας υπό τους κωδικούς ΣΟ 2202 10 00 και ex 2202 90 10, οι οποίες εμφαίνονται στο παράρτημα ΙΙ του παρόντος κανονισμού. Όσον αφορά τις εισαγωγές που υπερβαίνουν την εν λόγω ποσόστωση, εφαρμόζεται δασμολογικός συντελεστής 9,1 %.
Άρθρο 2
Η διαχείριση των κοινοτικών δασμολογικών ποσοστώσεων που αναφέρονται στο άρθρο 1 διενεργείται από την Επιτροπή σύμφωνα με τις διατάξεις που προβλέπονται στα άρθρα 308α) και 308γ) του κανονισμού (ΕΟΚ) αριθ. 2454/93.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Απριλίου 2000, με εξαίρεση το άρθρο 1 παράγραφος 1 πού εφαρμόζεται από 1ης Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 2000.

Labels: 3
17
18